Keflavíkurflugvöllur heldur fimmta sætinu en gæti misst það í ár Þrátt fyrir að farþegum hafi fækkað töluvert í fyrra þá er Flugstöð Leifs Eiríkssonar ennþá sú fimmta fjölfarnasta á Norðurlöndum . 13. janúar 2020 Um fjórðungi færri áttu leið um Keflavíkurflugvöll í fyrra samanborið við árið á undan . Mynd : Isavia Síðustu ár hefur Keflavíkurflugvöllur flogið upp listann yfir þær norrænu flughafnir sem flestir farþega fara um . Árið 2014 komst íslenski flugvöllurinn til að mynda upp fyrir Brommaflugvöll í Stokkhólmi og Billund á Jótlandi . Síðan skutust norsku flugvellirnir í Þrándheimi og Stavanger aftur fyrir Keflavíkurflugvöll sem einnig tók fram úr Bergen í Noregi og Gautaborg í Svíþjóð og komst þannig í fimmta sætið á topplistanum . Og þar situr Keflavíkurflugvöllur áfram þrátt fyrir að farþegum þar hafi fækkað um fjórðung í fyrra og farið niður í rúmar 7,2 milljónir . Í ár gerir Isavia farþegaspá Isavia ráð fyrir að farþegafjöldinn fari niður í 6,7 milljónir og þá er stutt í sjötta og jafnvel sjöunda sætið eins og sjá má á listanum yfir 10 fjölförnustu flughafnir Norðurlanda . Þess má geta að Keflavíkurflugvöllur er sá eini á listanum sem gerir aðeins út á millilandaflug . Innanlandsflug er nefnilega umtalsverður hluti af starfseminni á öllum hinum flugvöllunum . Fréttir Icelandair breytir reglum og gjöldum Nú er ekki lengur hægt að breyta Economy Light farmiðum hjá Icelandir . Og sem fyrr eru margir mættir . Tölvupóstur : turisti hja turisti.is